মধ্যমগ্রামে মাধ্যমিক পরীক্ষার্থীকে গণধর্ষণের অভিযোগ, গ্রেফতার ১

মধ্যমগ্রাম: মাধ্যমিক পরীক্ষার্থীকে (Madhyamik Student) গণধর্ষণের অভিযোগ দুই কিশোরের বিরুদ্ধে। শুধু তাই নয় ঘটনার ভিডিও করে ব্ল্যাকমেল করার অভিযোগ। মধ্যমগ্রাম (Madhyamgram) পুরসভার ৫ নম্বর ওয়ার্ডের সারদাপল্লির মাঠপাড়া এলাকার ঘটনা। ইতিমধ্যেই অভিযুক্ত এক কিশোরকে গ্রেফতার করেছে পুলিশ। অপর এক অভিযুক্ত পলাতক।

আরও পড়ুন: ‘ভুতুড়ে ভোটার’, জেলাশাসকদের কড়া বার্তা মুখ্যসচিবের

স্থানীয় সূত্রের খবর, মধ্যমগ্রাম পুরসভার পাঁচ নম্বর ওয়ার্ডের সারদাপল্লি মাঠপাড়া এলাকার বাসিন্দা নির্যাতিতা ওই ছাত্রী। অভিযুক্ত দুই কিশোর ভাড়া বাড়িতে ওই ছাত্রীক্ ডেকে ধর্ষণ করে। ঘটনার ভিডিও রেকর্ড করে দুই কিশোর। ঘটানার জানাজানি হলে ওই ভিডিও রেকর্ড ভাইরাল করে দেওয়ার হুমকি দেয় বলেও অভিযোগ। যদিও শুক্রবার রাতে ওই ভিডিও ছড়িয়ে পড়ে। তারপরই ঘটনা জানাজানি হয়। এরপরই নির্যাতিতার পরিবারের তরফে মধ্যমগ্রাম থানায় অভিযোগ দায়ের করে। দুই যুবকের কঠোর শাস্তির দাবি জানিয়েছেন স্থানীয়রা। তদন্তে নেমে পুলিশ এক অভিযুক্ত যুবককে গ্রেফতার করেছে। অপর এক কিশোর পলাতক। তার খোঁজে শুরু হয়েছে তল্লাশি।

অন্য খবর দেখুন