মধ্যমগ্রামে রঙের গুদামে ভয়াবহ আগুন, কীভাবে অগ্নিকাণ্ড এখনও স্পষ্ট নয়

ওয়েবডেস্ক: মধ্যমগ্রামে (Madhyamgram) রঙের গুদামে আগুন (Madhyamgram Fire Incident)। বৃহস্পতিবার দুপুরও ওই গুদামে আচমকাই আগুন লেগে যায়। রঙের গুদামে (Fire Paint Factory in Madhyamgram) রাসায়নিক মজুত থাকায় আগুন দ্রুত বিধ্বংসী রূপ নেয়। খবর পেয়েই ঘটনাস্থলে পাঠানো হয়েছে দমকলের পাঁচটি ইঞ্জিন। যুদ্ধকালীন তৎপরতায় আগুন নিয়ন্ত্রণের আনার চেষ্টা করা হচ্ছে। কিন্তু আগুনের তীব্রতা এতটাই যে আগুন নেভাতে রীতিমতো হিমশিম খেতে হচ্ছে দমকল কর্মীদের।তবে কীভাবে এই আগুন তা এখনও স্পষ্ট নয়। শর্টসার্কিট থেকে এই আগুন লাগতে পারে বলে মনে করা হচ্ছে। দু’বছর আগে এই একই রকম ভাবে গোডাউনে আগুন লেগেছিল এই জায়গাতেই স্বাভাবিকভাবে মানুষের মধ্যে আতঙ্কের সৃষ্টিরক হয়েছে।

স্থানীয় সূত্রে খবর, বৃহস্পতিবার দুপুরে মধ্যমগ্রাম বাদুর দীঘবেরিয়া দু’নম্বর গেট এলাকায় থাকা ওই রাসায়ানিক কারখানায় বিধ্বংসী এই আগুন লাগার ঘটনা ঘটে। দাউদাউ করে জ্বলতে থাকে গোটা কারখানা। মুহূর্তে কালো ধোঁয়ায় ঢেকে যায় চারপাশ। জানা যায়, ঘটনার সময় একাধিক শ্রমিক কারখানার কাজ করছিলেন। কিন্তু ঘটনার পরেই আতঙ্কে সবাই বেরিয়ে আসে। ফলে হতাহতের কোনও ঘটনা ঘটেনি বলে জানা যাচ্ছে। স্থানীয়েরা আগুন নেভানোর কাজে দমকলের সঙ্গে হাত লাগিয়েছেন। দমকলের দাবি, রাসায়ানিক কারখানা হওয়ায় প্রচুর পরিমাণে সেখানে দাহ্য পদার্থ মজুত ছিল। ফলে মুহূর্তে আগুন ভংকর আকার নেয়। তবে কীভাবে ভয়াবহ এই অগ্নিকাণ্ড তা এখনও স্পষ্ট নয়।